
Parlamentul României

Camera Deputaţilor

	COMISIA PENTRU TRANSPORTURI ŞI INFRASTRUCTURĂ


	Bucureşti,
	  26.03.2014

	Nr.
	  4c-26/56


Către,
BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru modificarea alineatului (I) al art.37 din Ordonanţa Guvernului nr.43/1997 privind regimul drumurilor, transmis Comisiei pentru dezbatere şi avizare în fond, în procedură obişnuită, cu adresa nr. PL. x 101 din 3 martie 2014.

PREŞEDINTE,

Mihai LUPU
Comisia pentru transporturi şi infrastructură
e-mail: cp26@cdep.ro

Parlamentul României

Camera Deputaţilor
COMISIA PENTRU TRANSPORTURI ŞI INFRASTRUCTURĂ
	Bucureşti
	26.3.2014

	Nr.
	4c-26/56


R A P O R T   

asupra proiectului de Lege pentru modificarea alineatului (I) al art.37 din Ordonanţa Guvernului nr.43/1997 privind regimul drumurilor

În conformitate cu prevederile art.95 din Regulamentul Camerei Deputaţilor, republicat, Comisia pentru transporturi şi infrastructură a fost sesizată spre dezbatere şi avizare în fond, în procedură obişnuită, cu proiectul de Lege pentru modificarea alineatului (I) al art.37 din Ordonanţa Guvernului nr.43/1997 privind regimul drumurilor, transmisă cu adresa nr. PL. x 101 din 3 martie 2014, înregistrat cu nr.4c-26/56 din 04 martie 2014.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.


La întocmirea prezentului raport Comisia a avut în vedere:

· avizul favorabil al Consiliului Legislativ (nr.1244/08.11.2013);
· avizul favorabil al Comisiei pentru administraţie publică şi amenajarea teritoriului (nr.4c-6/58/25.03.2014);

· avizul favorabil al Comisiei juridice, de disciplină şi imunităţi (nr.101/19.03.2014).

Senatul a adoptat proiectul de lege în şedinţa din 25 februarie 2014.

Proiectul de lege are ca obiect de reglementare modificarea alin.(l) al art.37 din Ordonanţa Guvernului nr.43/1997 privind regimul drumurilor, republicată, cu modificările şi completările ulterioare.
Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat propunerea legislativă în şedinţa din 26 martie 2014.
La lucrările Comisiei au fost prezenţi 19 deputaţi, din totalul de 20 de membri ai Comisiei.
La lucrările Comisiei au participat, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul Popescu Cosmin, director adjunct Compania Naţională de Autostrăzi şi Drumuri Naţionale din România, domnul Alexandru Năstase, Secretar de Stat Departamentul pentru Proiecte de Infrastructură şi Investiţii Străine şi doamna Ciocan Mariana, consilier Compania Naţională de Autostrăzi şi Drumuri Naţionale din România.

În urma dezbaterilor şi a opiniilor exprimate, membrii Comisiei au hotărât, cu unanimitate de voturi, respingerea proiectului de Lege pentru modificarea alineatului (I) al art.37 din Ordonanţa Guvernului nr.43/1997 privind regimul drumurilor, în conformitate cu prevederile art.67 alin.(3) din Regulamentul Camerei Deputaţilor, republicat, cu modificările şi completările ulterioare, ca propunerea adusă prin această iniţiativă legislativă  să se introducă, sub formă de amendament în Raportul asupra proiectului de Lege privind aprobarea Ordonanţei Guvernului nr.7/2010 pentru modificarea şi completarea Ordonanţei Guvernului nr.43/1997 privind regimul drumurilor, în curs de elaborare, şi, de asemenea, să propună plenului Camerei Deputaţilor respingerea proiectului de Lege pentru modificarea alin.(1) al art.37 din Ordonanţa Guvernului nr.43/1997 privind regimul drumurilor.
În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

	SECRETAR,

	
     Mihai LUPU

	Lucian ŞOVA


Întocmit,

Consilier Alina Tănase

